# Fred Brooks

Frederick Phillips Brooks, Jr., conegut com Fred Brooks (Durham, 19 d'abril de 1931 - Chapel Hill, 17 de novembre de 2022) va ser un arquitecte informàtic, i enginyer de programari nord-americà, conegut per gestionar el desenvolupament de la família d'ordinadors d'IBM System/360 i el seu paquet de programari de suport, OS/360, i per haver escrit amb sinceritat sobre el procés en el seu influent llibre The Mythical Man-Month ("El mític home-mes"). Brooks va rebre nombrosos premis, que inclouen la Medalla Nacional de Tecnologia el 1985 i el Premi Turing el 1999.

## Educació

Nascut a Durham (Carolina del Nord), va estudiar a Duke University, graduant-se el 1953 amb una llicenciatura en Física, i es va doctorar en Matemàtica Aplicada (Informàtica) a Harvard el 1956, supervisat per Howard Aiken.

## Carrera i recerca

Brooks va començar a treballar a IBM el 1956, treballant a Poughkeepsie, Nova York i Yorktown, Nova York. Va treballar en l'arquitectura de l'IBM 7030 Stretch, un superordinador científic que valia 10 milions de dòlars, del qual se'n van vendre nou, i en l'IBM 7950 Harvest per a la National Security Agency. Després, el van fer director per al desenvolupament de la família d'ordinadors System/360 i el maquinari OS/360. Durant aquesta època, va crear el terme arquitectura informàtica.
Fou a The Mythical Man-Month que Brooks va fer l'afirmació famosa: "afegir personal a un projecte de programari que va amb retard fa que encara vagi més tard". Des de llavors, això es coneix com a Llei de Brooks. A més de The Mythical Man-Month, també és famós el seu article No Silver Bullet — Essence and Accident in Software Engineering.
El 1964, Brooks va acceptar una invitació per treballar a la Universitat de Carolina del Nord a Chapel Hill i fundar-hi el departament d'informàtica. Va ser-ne el president durant 20 anys. El 2013 encara hi participava activament en recerca, sobretot en entorns virtuals i visualització científica.
En una entrevista de 2010 a la revista Wired, li van preguntar a Brooks "què considerava que era el seu major assoliment tecnològic", i va respondre "la decisió més important que vaig prendre fou canviar la sèrie IBM 360 d'un byte de 6 bits a 8 bits, permetent així l'ús de lletres minúscules. Aquest canvi es va propagar a tot arreu".
El 1995 es va publicar una edició de "20è aniversari" de The Mythical Man-Month amb quatre capítols addicionals.
A més de The Mythical Man-Month Brooks va escriure o coescriure molts llibres i articles com Automatic Data Processing, No Silver Bullet, Computer Architecture, i The Design of Design.
Les seves contribucions a la interacció persona-ordinador es descriuen al web sobre pioners de l'HCI de Ben Shneiderman.

### Servei públic

Brooks va ser membre de nombroses juntes nacionals i comitès del govern dels Estats Units.
* Defense Science Board (1983–86)
* Membre, Artificial Intelligence Task Force (1983–84)
* President, Military Software Task Force (1985–87)
* Membre, Computers in Simulation and Training Task Force (1986–87)
* National Science Board (1987–1992)

### Premis i honors

En ordre cronològic:
* Fellow, Institute of Electrical and Electronics Engineers (1968)
* Premi McDowell per Contribucions Excel·lents a l'Art per Ordinador, IEEE Computer Group (1970)
* Computer Sciences Distinguished Information Services Award, Information Technology Professionals (1970)
* Guggenheim Fellowship per estudis sobre arquitectura informàtica i els factors humans dels sistemes informàtics, Cambridge University, Anglaterra (1975)
* Membre, Acadèmia Nacional d'Enginyeria (1976)
* Fellow, Acadèmia Americana de les Arts i les Ciències (1976)
* Premi Pioner de la Informàtica, IEEE Computer Society (1982)
* Medalla Nacional de Tecnologia i Innovació (1985)
* Thomas Jefferson Award, Universitat de Carolina del Nord a Chapel Hill (1986)
* Distinguished Service Award, Association for Computing Machinery (1987)
* Harry Goode Memorial Award, American Federation of Information Processing Societies (1989)
* Membre estranger, Acadèmia Reial Neerlandesa de les Arts i les Ciències (1991)
* Doctor Honorari de Ciència Tècnica, Institut Federal Suís de Tecnologia, ETH Zurich (1991)
* Medalla John von Neumann, Institute of Electrical and Electronics Engineers (1993)
* Fellow (initial inductee), Association for Computing Machinery (1994)
* Distinguished Fellow, British Computer Society (1994)
* Membre estranger de la Royal Academy of Engineering, Regne Unit (1994)
* Premi Allen Newell, Association for Computing Machinery (1994)
* Bower Award and Prize in Science, Franklin Institute (1995)
* CyberEdge Journal Annual Sutherland Award (April 1997)
* Premi Turing, Association for Computing Machinery (1999)
* Membre, Acadèmia Nacional de Ciències dels Estats Units (2001)
* Va rebre el premi Fellow del Museu d'Història de la Informàtica, per les seves contribucions a l'arquitectura informàtica, els sistemes operatius i l'enginyeria de programari. (2001)
* Premi Eckert-Mauchly, Association for Computing Machinery and The Institute of Electrical and Electronics Engineers–Computer Society (2004)
* IEEE Virtual Reality Career Award (2010)
El gener de 2005 va dictar la Conferència Turing sobre "Col·laboració and Telecol·laboració en Disseny".

## Referències

* 1 2 Fred Brooks al Mathematics Genealogy Project.
* 1 2 3 Brooks, Frederick P.. The mythical man-month: essays on software engineering. Reading, Mass: Addison-Wesley Pub. Co, 1975. ISBN 0-201-00650-2.
* ↑ Brooks, F. P. «The execute operations---a fourth mode of instruction sequencing». Communications of the ACM, 3, 3, 1960, pàg. 168. DOI: 10.1145/367149.367168.
* 1 2 Publicacions de Fred Brooks al servidor de bibliografia DBLP de la Universitat de Trier
* ↑ Shustek, Len «An interview with Fred Brooks». Communications of the ACM, 58, 11, 2015, pàg. 36–40. DOI: 10.1145/2822519. ISSN: 0001-0782.
* ↑ Brooks, Jr., Frederick P. «What's Real About Virtual Reality». Computer Graphics & Applications. IEEE, 19, 6, 1999, pàg. 16–27 [Consulta: 22 gener 2015].
* ↑ «IBM Archives - Frederick P. Brooks, Jr.». IBM. [Consulta: 6 agost 2010].
* ↑ Kelly, Kevin «Master Planner: Fred Brooks Shows How to Design Anything». Wired, 28-07-2010 [Consulta: 10 febrer 2011].
* ↑ «The Mythical Man-Month, A Book Review». [Consulta: 6 agost 2010].
* ↑ Iverson, Kenneth E.; Brooks, Frederick P. Automatic data processing: System/360 edition. Nova York: Wiley, 1969. ISBN 0-471-10605-4.
* ↑ Brooks, F. P., J. «No Silver Bullet—Essence and Accidents of Software Engineering». Computer, 20, 4, 1987, pàg. 10. DOI: 10.1109/MC.1987.1663532.
* ↑ Brooks, Frederick P.; Blaauw, Gerrit A. Computer architecture: concepts and evolution. Boston: Addison-Wesley, 1997. ISBN 0-201-10557-8.
* ↑ Brooks, Frederick P.. The Design of Design: Essays from a Computer Scientist. Reading, MA: Addison-Wesley Professional, 2010. ISBN 0-201-36298-8.
* ↑ «Encounters with HCI Pioneers - A Personal Photo Journal» (en anglès). [Consulta: 8 febrer 2016].
* 1 2 Home Page, Frederick P. Brooks, Jr.
* ↑ «F.P. Brooks». Royal Netherlands Academy of Arts and Sciences. Arxivat de l'original el 21 de juliol 2015. [Consulta: 17 juliol 2015].
* ↑ «Frederick P. Brooks — CHM Fellow Award Winner». Computerhistory.org, 30-03-2015. Arxivat de l'original el 2015-04-03. [Consulta: 30 març 2015].

## Enllaços externs

* Fred Brooks - Lloc web oficial